《翰林将指下学峡宾声叟为诸友先雨雪载途民亦》
宋代·方逢振

空山雪片大如盘，有客远在孤馆眠。
翰林喝马不到地，白帝叱驭亲行鞭。
疾驱滕六笞飞廉，六花急舞狂且颠。
玉皇香案口读宣，深衣大带依然仙。
东里先生履欲穿，湿透布袜枵囊缠。
高谈雄辩炉亭边，不有义意谁肯前。
阳羡山中春信传，两骖已发垂虹鞭。
诸君急棹山阴船，子猷逸兴今翻然。

作者简介：宋严州淳安人，字君玉。方逢辰弟。理宗景定三年进士。历国史实录院检阅文字，迁太府寺簿。宋亡，退隐于家。元世祖诏起为淮西北道按察佥事，辞不赴。聚徒讲学于石峡书院，学者称“山房先生”，以之配祀于蛟峰。有《山房集》。